[{"text_idx": "#000000", "text": "Muhu saar on Eesti Bornholm"}, {"text_idx": "#000001", "text": "Isegi mo\u0303te Eesti ja Taani restoranide vo\u0303i toidumaailma omavahel vo\u0303rdlemisest tundus kohatu veel paar aastat tagasi. Taani oma ja\u0308tkusuutlikkusega ja maailma tippu kuuluvate restoranidega oli Eesti jaoks teisest ilmast. Paljude jaoks on ilmselt praegu ka. Aga a\u0308rme vo\u0303rdle riike, vo\u0303rdleme na\u0308iteks Bornholmi ja Muhu saart."}, {"text_idx": "#000002", "text": "Bornholm on Muhust pisut suurem suvise toiduturismi soositud sihtkoht. Hooaeg algab mais ja lo\u0303ppeb oktoobris. Talvel asustavad saart peamiselt kohalikud. Mida o\u0308elda vo\u0303rdluseks Muhu kohta... Kui sarkastiliselt, siis on tegemist la\u0308biso\u0303idumaaga teel mandrilt Saaremaale. Kui sisuliselt, siis saab siit oma o\u0303lut ja veini. Kohalikku vo\u0303i va\u0308hem kohalikku, aga alati piisavalt head so\u0308o\u0308ki. Kas Muhu saar vo\u0303iks to\u0303epoolest kannatada va\u0308lja vo\u0303rdluse Bornholmiga? Vaatame..."}, {"text_idx": "#000003", "text": "Bornholmil on teha u\u0308llatavalt palju. Vaatamisva\u0308a\u0308rsuseid on vana kindluse varemetest eriliste kirikuteni. Va\u0308ikestes idu\u0308llilistes ku\u0308lades on hea ringi jalutada. Olulisemates neist on kindlasti u\u0308ks vo\u0303i mitu suurematsorti suitsuahju, kus suitsutatakse ko\u0303igepealt heeringat ja seeja\u0308rel ko\u0303ike muud. Bornholmil pruulitakse samuti oma o\u0303lut, ka\u0308a\u0308ritatakse marjaveini ja pa\u0308ris veini, destilleeritakse kanget napsu. Kolm pa\u0308eva kaob otsekui linnulennul."}, {"text_idx": "#000004", "text": "Aga mis turistid Bornholmile toob? U\u0308ks restoran, millel nimeks Kadeau. See pakub kohalikest toorainetest tehtud so\u0308o\u0308ki saarel turismihooajal. Ja nendest samadest toorainetest toitu Kopenhaagenis aastaringselt."}, {"text_idx": "#000005", "text": "Tuttav ra\u0308a\u0308kis loo, kuidas ta lendas koos paari kaaslasega Bornholmile Kadeuasse so\u0308o\u0308ma. Saare va\u0308ikese lennujaama autorentija tundis huvi, mis ku\u0308lalised saarele to\u0303i. Kui kuulis, et Kadeau, siis ulatas neile broneeritud tillukese Toyota vo\u0303tmete asemel suure Mercedese omad ning raha juurde ei ku\u0308sinud."}, {"text_idx": "#000006", "text": "Restoran ise on tagasihoidlik majake mere a\u0308a\u0308res liivaranna kohal veidi ko\u0303rgemal kaldal. Toit on siin imeline ja hinnaline, sellele vaatamata ja\u0308a\u0308vad pooled soovijad ukse taha. Viimaseid lohutatakse klaasi veini ja so\u0303braliku jutu ning asjalike soovitustega, kus veel saarel su\u0308u\u0308a vo\u0303iks."}, {"text_idx": "#000008", "text": "See mo\u0303is on Muhu saarega teinud ta\u0308pselt sedasama, mida Kadeau Bornholmiga. Andnud po\u0303hjuse tervele maailmale siia tulemiseks. Mo\u0303isa restoran Alexander on White Guide\u2019i punktide po\u0303hjal Bornholmi Kadeauga vo\u0303rreldaval tasemel, aga o\u0308o\u0308bimise tasemega edestab ko\u0303iki majutusepakkujaid Bornholmi saarel."}, {"text_idx": "#000009", "text": "Saksa kokad Stefan Berwanger ja Achim Braitch arendavad kohalikku ko\u0308o\u0308ki, otsekui oleks tegemist oma maa ko\u0308o\u0308giga. Osaliselt juba ongi, sest Stefani oma maja saarel on valmis ja ta ise on sisse kolinud. Tuulehaugist ja Muhu lambast road praeguses menu\u0308u\u0308s va\u0308a\u0308rindavad saare oma toorainet maksimaalselt."}, {"text_idx": "#000010", "text": "Achim Braitschile meeldib Saaremaa looduses ringi kolada. See, mida ta sealt taldrikule so\u0308o\u0308miseks kokku korjab, on teinekord pa\u0308ris ootamatu. Suvise menu\u0308u\u0308 magustoit Muhu mets oli tehtud kasest, ma\u0308nnist ja kuusest. Su\u0308gisene Muhu rand on inspireeritud vahuja\u0308nestest laineharjadel ja kaldal ning on tehtud kaerast ning karamellist. O\u0303htuso\u0308o\u0308gi lo\u0303petab va\u0308ike fermenteeritud ma\u0308nnika\u0308bi."}, {"text_idx": "#000011", "text": "Pa\u0308daste ja Kadeau tase ja hinnaklass ei ole sobilikud massituristidele. Mida ko\u0303igile ka\u0308ttesaadavat kummalgi saarel pakkuda on?"}, {"text_idx": "#000012", "text": "Aquavitile ja o\u0303llele lisaks ka\u0308a\u0308ritatakse Bornholmil ka marjaveine. Alates ka\u0308esoleva sajandi esimestest aastatest on saarel oma viinamarjaistandus, kus viinapuude all on ligi kolm hektarit maad. Suvel, nendesamade viinapuude ko\u0303rval ja vahel pakutakse buffet-o\u0303htuso\u0308o\u0308ki lihast, mis pa\u0308rineb suuremas osas oma talu loomadelt ning juuakse kohapeal a\u0308ra suurem osa talus tehtud veinist. Ta\u0308iesti ootamatu ja va\u0308ga rustikaalne elamus."}, {"text_idx": "#000013", "text": "Suitsuahi ja avatud tuli asendavad moodsat ko\u0308o\u0308gitehnikat suuremas osas so\u0308o\u0308gikohtadest. Suitsutatud heeringas on saare eriline spetsialiteet. Seda pakutakse so\u0303na otseses mo\u0303ttes igal sammul. Bornholm on nagu Kopenhaagen, kus ku\u0308lalise tee kulgeb u\u0308hest so\u0308o\u0308gikohast teise ning teepealsed vaatamisva\u0308a\u0308rsused pa\u0308lvivad ka veidi ta\u0308helepanu."}, {"text_idx": "#000014", "text": "Bornholmile so\u0303idetakse so\u0308o\u0308ma ja mitte midagi muud tegema."}, {"text_idx": "#000016", "text": "Muhu saare ehedus avaneb toidus ta\u0308pselt sama ha\u0308sti kui Bornholmi saare oma. Muhu leib, suitsukala ja o\u0303lu on ta\u0308pselt niisama autentsed, kuid maitselt muidugi ta\u0308iesti erinevad. On Muhumaalgi oma Veinitalu. Ei olnud Bornholmi viinamarjavein kohe esimestel aastatel seesama, mis on praegu. Veel paar aastat ja vo\u0303ib katta pidulaua kahe saare veinidega ja siis seal otsustada, kummad on paremad."}, {"text_idx": "#000017", "text": "Autentse toidu kodukoht Muhumaal on Noodakuur. Kaluripaadist tulnud kalad, oma saare lamba- ja veiseliha. Vihmase ilmaga saab neid nautida otse ehtsas noodakuuris. Pa\u0308ikeselise ilmaga aga otse kaluripaadi ko\u0303rval, millega needsamad kalad on pu\u0308u\u0308tud."}, {"text_idx": "#000018", "text": "Vo\u0303ltsha\u0308bi vo\u0303ime unustada. Muhumaa on Eesti Bornholm, Eesti so\u0308o\u0308k ja selle pakkumine kannatavad Taaniga vo\u0303rdluse va\u0308lja. U\u0308he erinevusega \u2013 Taanis on kultuurikiht oluliselt paksem. Aga meil on see va\u0308hemalt juba olemas. Nautigem seda maksimaalselt ja aidakem sellel kasvada. Nii Bornholm kui Muhumaa on eriti ilusad ja ku\u0308lastamisva\u0308a\u0308rsed ka hooajava\u0308lisel ajal, siis, kui rahvast on va\u0308he. Noodakuur on paraku avatud vaid suvel, Pa\u0308daste pakub oma vo\u0303lusid aga pikemalt. Aidakem oma ku\u0308lastustega nendel kohtadel pikemalt avatud olla. Kasvatame kultuurikihti!"}, {"text_idx": "#000019", "text": "Ko\u0303ige paremad restoranid. Meil ja mujal maailmas"}]